ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О ЈАВНОМ БЕЛЕЖНИШТВУ

**Члан 1.**

У Закону о јавном бележништву („Службени гласник РС”, бр. 31/11, 85/12, 19/13, 55/14 – др. закон, 93/14 – др. закон и 121/14), члан 6. мења се и гласи:

„Члан 6.

Јавнобележничке исправе су исправе о правним пословима и изјавама које су саставили јавни бележници (јавнобележнички записи), записници о правним и другим радњама које су обавили или којима су присуствовали јавни бележници (јавнобележнички записници) и потврде о чињеницама које су посведочили јавни бележници (јавнобележничке потврде), нејавне исправе које су потврдили јавни бележници (јавнобележничка солемнизација), као и нејавне исправе код којих је јавни бележник оверио потпис, односно оверио аутентичност преписа, превода или извода (јавнобележничке овере).”

**Члан 2.**

У члану 53. став 6. брише се.

**Члан 3.**

После члана 53. додају се називи чланова и чл. 53а и 53б, који гласе:

„Приговор против решења јавног бележника

Члан 53а

Ако јавни бележник утврди да нису испуњени услови за сачињавање, потврђивање или оверу исправе, решењем ће одбити да предузме службену радњу.

Против решења о одбијању јавног бележника да предузме службену радњу странка може изјавити приговор надлежном суду на чијем подручју се налази службено седиште поступајућег јавног бележника у року од осам дана од дана достављања преписа решења.

Суд је дужан да о приговору одлучи у року од осам радних дана од дана достављања приговора.

Непоступање у складу са ставом 3. овог члана сматраће се несавесним радом судије.

Жалба против решења суда

Члан 53б

Против решења суда којим се усваја приговор странке и налаже поступајућем јавном бележнику да предузме тражену службену радњу, јавни бележник нема право жалбе.

Против решења којим се одбија приговор, странка може изјавити жалбу надлежном суду у року од 15 дана од дана достављања преписа решења.

Суд је дужан да о жалби одлучи у року од 15 радних дана од дана достављања жалбе.

Непоступање у складу са ставом 3. овог члана сматраће се несавесним радом судије.”

**Члан 4.**

Члан 69. мења се и гласи:

„Члан 69.

Ако на исправи коју је саставио јавни бележник нема својеручног потписа и печата јавног бележника таква исправа нема правно дејство јавне исправе.”

**Члан 5.**

Члан 82. мења се и гласи:

„Члан 82.

У облику јавнобележничког записа сачињавају се:

1. уговори о располагању непокретностима пословно неспособних лица;

2) уговори о располагању непокретностима лица која не могу да виде, чују, говоре, читају и пишу;

3) споразуми о законском издржавању, у складу са законом;

4) уговор о хипотеци и заложна изјава ако садрже изричиту изјаву обвезаног лица да се на основу уговора о хипотеци, односно заложне изјаве, може, ради остварења дуговане чинидбе, по доспелости обавезе непосредно спровести принудно извршење, било судским било вансудским путем.

Правни послови и изјаве из става 1. овог члана који су сачињени у облику јавнобележничког записа имају исту доказну снагу као да су сачињени у суду или пред другим државним органом.

Уговори, односно изјаве којима се мењају правни односи настали закључењем уговора или давањем изјава из става 1. овог члана закључују се, односно дају у облику јавнобележничког записа.

Правни послови и изјаве из става 1. овог члана који нису сачињени у облику јавнобележничког записа не производе правно дејство.”

**Члан 6.**

Члан 83. брише се.

**Члан 7.**

Члан 93. мења се и гласи:

„Члан 93.

Јавни бележник потврђује (солемнизује) приватну исправу када је то законом одређено.

У облику јавнобележнички потврђене (солемнизоване) исправе закључују се нарочито:

1) уговори о промету непокретности;

2) уговор о хипотеци и заложна изјава ако не садрже изричиту изјаву обвезаног лица да се на основу уговора о хипотеци, односно заложне изјаве, може, ради остварења дуговане чинидбе, по доспелости обавезе непосредно спровести принудно извршење;

3) уговори којима се заснивају стварне и личне службености.”

**Члан 8.**

После члана 93. додају се називи чланова и чл. 93а – 93ђ, који гласе:

„Клаузула о потврђивању

Члан 93а

Потврђивање исправе врши се стављањем клаузуле о потврђивању (солемнизациона клаузула) која је услов за пуноважност правног посла.

Солемнизационом клаузулом јавни бележник потврђује да је странкама у његовом присуству прочитана исправа, да су оне изјавиле да та исправа у свему и потпуно одговара њиховој вољи и да су је својеручно потписале.

Садржина клаузуле о потврђивању

Члан 93б

Солемнизациона клаузула садржи:

1) име и презиме јавног бележника, назнаку да поступа у својству јавног бележника и податке о седишту јавног бележника;

2) име, презиме, датум рођења и адресу пребивалишта странака, односно назив и седиште странке – правног лица и име и презиме, адресу и пребивалиште његовог заступника;

3) начин на који је утврђен идентитет странака;

4) име, презиме, датум рођења и адресу пребивалишта заступника и начин на који је утврђен његов идентитет и овлашћење за заступање;

5) име и презиме и адресу пребивалишта сведока, преводиоца и тумача ако су учествовали у поступку потврђивања исправе и податке о начину утврђивања њиховог идентитета;

6) изјаву јавног бележника да је странкама у његовом присуству прочитана исправа, да су оне усмено изјавиле да је њихова воља у свему верно унета и својеручно потписале исправу;

7) означење исправа које се прилажу клаузули о потврђивању, као што су пуномоћја, изводи из матичних књига, катастра непокретности, земљишних и других јавних књига;

8) датум и час потврђивања исправе;

9) место потврђивања исправе, ако се потврђивање исправе врши изван јавнобележничке канцеларије;

10) изјаву да су странке, а кад је потребно и други учесници, поучени о садржини и правним последицама правног посла, као и изјаву да су странке упозорене да су њихове изјаве нејасне, неразумљиве или двосмислене, као и да су и после упозорења при таквим изјавама остале;

11) број под којим је потврђена исправа заведена у општи пословни уписник;

12) потписе странака, заступника, сведока, тумача и других учесника;

13) потпис и печат јавног бележника.

Клаузула о потврђивању приватне исправе која не садржи податке одређене у ставу 1. тач. 1), 2), 6), 8), 10), 11) и 12) овог члана нема својство нити правно дејство јавне исправе.

Стављање клаузуле о потврђивању

Члан 93в

Клаузула о потврђивању исправе ставља се на посебну исправу која се повезује с поднетом исправом јемствеником, а оба краја јемственика причвршћују се печатним воском или налепницом и оверавају печатом јавног бележника.

Ако се поднета исправа састоји од више листова, јавни бележник повезује клаузулу о потврђивању са свим листовима и у клаузули назначава од колико листова и страница се састоји поднета исправа.

Са примерком поднете исправе који задржава код себе јавни бележник повезује један примерак клаузуле о потврђивању и све исправе које су приложене клаузули о потврђивању.

Потврђивање исправе

Члан 93г

Јавни бележник потврђује исправу ако је одштампана на хартији, написана у складу са службеном употребом језика и писма и чије маргине су довољно широке да се може повезати јемствеником.

Јавни бележник неће потврдити исправу у којој су поједина места исправљена, преиначена, брисана, прецртана, уметнута или додата, односно која је поцепана, оштећена или сумњива по свом спољашњем облику.

Ако се поднета исправа састоји из више листова који су одштампани једнострано, јавни бележник је дужан да то напомене у клаузули о потврђивању.

Испитивање услова за предузимање правног посла

Члан 93д

Приликом потврђивања исправе о правном послу, јавни бележник испитује да ли странке имају правну и пословну способност која се тражи за предузимање тог посла и да ли су овлашћене да предузму правни посао.

Јавни бележник ће поступити по ставу 1. овог члана и када у поступку за потврђивање исправе учествује заступник или пуномоћник, при чему испитује и да ли је заступник, односно пуномоћник пословно способан и овлашћен да предузме односни правни посао.

Ако утврди да нису испуњени услови из овог члана, јавни бележник ће решењем одбити да потврди исправу.

Испитивање дозвољености правног посла

Члан 93ђ

Јавни бележник је дужан да објасни странкама смисао правног посла, да им укаже на његове последице и да испита да ли је правни посао дозвољен, односно да није у супротности са принудним прописима, јавним поретком и добрим обичајима.

Ако утврди да нису испуњени услови из овог члана, јавни бележник решењем одбија да потврди исправу.”

**Члан 9.**

Овај закон ступа на снагу осмог дана од дана објављивања у „Службеном гласнику Републике Србије”.

**О Б Р А З Л О Ж Е Њ Е**

I. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење Закона о изменама и допунама Закона о јавном бележништву садржан је у одредби члана 97. тачка 17. Устава Републике Србије, према коме Република Србија уређује и обезбеђује, између осталог, друге односе од интереса за Републику Србију у складу са Уставом.

II. РАЗЛОЗИ ЗА ДОНОШЕЊЕ ЗАКОНА

Закон о јавном бележништву почео је да се примењује од 1. септембра 2014. године. На основу анализе досадaшње примене овог закона, као и потреба праксе и захтева адвокатуре, закључено је да је неопходно да се изврше измене и допуне овог закона у погледу прецизирања врста јавнобележничких исправа, увођења судске заштите у случајевима када јавни бележник донесе решење о одбијању предузимања службене радње, одређивања правних послова који се обавезно сачињавају у облику јавнобележничких записа и детаљног уређења поступка потврђивања исправе (солемнизације).

Решења из Закона израдили су и усагласили стручни тимови Министарства правде и Адвокатске коморе Србије.

III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА

Чланом 1. Закона измењен је члан 6. Закона о јавном бележништву који уређује врсте јавнобележничких исправа, у смислу да се овим исправама сматрају и нејавне исправе које су потврдили јавни бележници кроз поступак јавнобележничке солемнизације. На овај начин извршено је усклађивање са одредбама чл. 7. и 8. Закона којима се мења члан 93. Закона о јавном бележништву и додају чл. 93а до 93ђ, а који уређују поступак потврђивања нејавне исправе.

Чланом 2. Закона брише се став 6. члана 53. Закона о јавном бележништву којим је предиђено да Комора јавних бележника одлучује по жалби странке у случају када јавни бележник одбије да сачини јавнобележнички исправу, будући да се Законом предвиђа судска надлежност за поступање у овом случају.

Чланом 3. Закона допуњује се Закон о јавном бележништву додавањем чл. 53а и 53б који предвиђају судску заштиту у случају када јавни бележник донесе решење о одбијању да предузме службену радњу ако утврди да нису испуњени услови за сачињавање, потврђивање или оверу исправе. Чланом 53а предвиђено је да у том случају странка може, у року од осам дана, изјавити приговор надлежном суду на чијем подручју се налази службено седиште поступајућег јавног бележника. Суд је дужан да о приговору одлучи у року од осам радних дана од дана достављања приговора, а непоступање у овом року сматраће се несавесним радом судије. Чланом 53б предвиђено је да се против решења суда којим се усваја приговор странке није дозвољена жалба, а да против решења којим се одбија приговор, странка може изјавити жалбу надлежном суду у року од 15 дана. Суд је дужан да о жалби одлучи у року од 15 радних дана од дана достављања жалбе.

Чланом 4. Закона прецизиран је члан 69. Закона о јавном бележништву у погледу правног дејства неоверене јавнобележничке исправе.

Чланом 5. Закона измењен је члан 82. Закона о јавном бележништву који прописује врсте правних послова који се обавезно закључују у облику јавнобележничког записа. Предвиђено је да се у облику јавнобележничког записа обавезно сачињавају уговори о располагању непокретностима пословно неспособних лица и лица која не могу да виде, чују, говоре, читају и пишу, споразуми о законском издржавању и уговор о хипотеци и заложна изјава ако садрже изричиту изјаву обвезаног лица да се на основу уговора о хипотеци, односно заложне изјаве може непосредно спровести принудно извршење, било судским било вансудским путем.

Чланом 6. Закона брисан је члан 83. Закона о јавном бележништву који прописује врсту других правних послова који могу имати облик јавнобележничког записа.

Чланом 7. Закона измењен је члан 93. Закона о јавном бележништву на тај начин што је одређено да јавни бележник потврђује (солемнизује) приватну исправу када је то законом одређено. У облику јавнобележнички потврђене (солемнизоване исправе) закључују се нарочито уговори о промету непокретности, уговор о хипотеци и заложна изјава ако не садрже изричиту изјаву обвезаног лица да се на основу уговора о хипотеци, односно заложне изјаве може непосредно спровести принудно извршење и уговори којима се заснивају стварне и личне службености.

Чланом 8. Закона допуњује се Закон о јавном бележништву чл. 93а до 93ђ који уређују поступак потврђивања нејавне исправе. Чланом 93а одређено је да се потврђивање исправе врши стављењем клаузуле о потврђивању која је услов за пуноважност правног посла. Овом клаузулом јавни бележник потврђује да је странкама у његовом присуству прочитана исправа, да су оне изјавиле да та исправа у свему и потпуно одговара њиховој вољи и да су је својеручно потписале. Одредбама чл. 93б до 93г уређена је садржина клаузуле о потврђивању, начин стављања клаузуле и технички аспекти потврђивања исправе. Чланом 93д прописано је да јавни бележник приликом потврђивања испитује да ли странке имају правну и пословну способност која се тражи за предузимање тог посла и да ли су овлашћене да предузму правни посао, а чланом 93ђ је прописана је дужност јавног бележника да испита да ли је правни посао дозвољен, односно да није у супротности са принудним прописима, јавним поретком и добрим обичајима. Уколико јавни бележник утврди да нису испуњени прописани услови за закључење правног посла, донеће решење којим одбија да потврди исправу. У том случају странка има право приговора, односно жалбе надлежном суду, у складу са чл. 53а и 53б који су садржани у члану 3. Закона.

Члан 9. Закона је завршна одредба која уређује ступање на снагу Закона.

IV. ФИНАНСИЈСКА СРЕДСТВА ПОТРЕБНА ЗА ПРИМЕНУ ЗАКОНА

За спровођење овог закона није потребно обезбедити финансијска средства у буџету Републике Србије.

V. РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ

Предлаже се да се закон донесе по хитном поступку, будући да би недоношење закона по хитном поступку могло да проузрокује штетне последице по рад правосудних органа и остваривање права грађана.

ПРЕГЛЕД ОДРЕДАБА ЗАКОНА О ЈАВНОМ БЕЛЕЖНИШТВУ

КОЈЕ СЕ МЕЊАЈУ И ДОПУЊУЈУ

~~Члан 6.~~

~~Јавнобележничке исправе су исправе о правним пословима и изјавама које су саставили јавни бележници (јавнобележнички записи), записници о правним и другим радњама које су обавили или којима су присуствовали јавни бележници (јавнобележнички записници) и потврде о чињеницама које су посведочили јавни бележници (јавнобележничке потврде) и нејавне исправе код којих је јавни бележник оверио потпис или исправу у целини, односно оверио аутентичност преписа, превода или извода (јавнобележничке овере).~~

ЧЛАН 6.

ЈАВНОБЕЛЕЖНИЧКЕ ИСПРАВЕ СУ ИСПРАВЕ О ПРАВНИМ ПОСЛОВИМА И ИЗЈАВАМА КОЈЕ СУ САСТАВИЛИ ЈАВНИ БЕЛЕЖНИЦИ (ЈАВНОБЕЛЕЖНИЧКИ ЗАПИСИ), ЗАПИСНИЦИ О ПРАВНИМ И ДРУГИМ РАДЊАМА КОЈЕ СУ ОБАВИЛИ ИЛИ КОЈИМА СУ ПРИСУСТВОВАЛИ ЈАВНИ БЕЛЕЖНИЦИ (ЈАВНОБЕЛЕЖНИЧКИ ЗАПИСНИЦИ) И ПОТВРДЕ О ЧИЊЕНИЦАМА КОЈЕ СУ ПОСВЕДОЧИЛИ ЈАВНИ БЕЛЕЖНИЦИ (ЈАВНОБЕЛЕЖНИЧКЕ ПОТВРДЕ), НЕЈАВНЕ ИСПРАВЕ КОЈЕ СУ ПОТВРДИЛИ ЈАВНИ БЕЛЕЖНИЦИ (ЈАВНОБЕЛЕЖНИЧКА СОЛЕМНИЗАЦИЈА), КАО И НЕЈАВНЕ ИСПРАВЕ КОД КОЈИХ ЈЕ ЈАВНИ БЕЛЕЖНИК ОВЕРИО ПОТПИС, ОДНОСНО ОВЕРИО АУТЕНТИЧНОСТ ПРЕПИСА, ПРЕВОДА ИЛИ ИЗВОДА (ЈАВНОБЕЛЕЖНИЧКЕ ОВЕРЕ).

Члан 53.

Јавни бележник не сме да ускрати предузимање радњи за које је овлашћен, осим када је овим законом друкчије прописано.

Јавни бележник је дужан да ускрати службену радњу ако је она неспојива са његовом службеном делатношћу, нарочито ако се његово учешће захтева ради постизања очигледно недопуштеног или непоштеног циља.

Јавни бележник је овлашћен и да ускрати обављање радње која је према закону недопуштена, за коју сумња да је странка предузима привидно или да би избегла законске обавезе или да би противправно оштетила треће лице.

Јавни бележник не сме обавити службену радњу за лице за које зна или је дужан знати да због малолетства или другог законског разлога не може пуноважно закључивати правне послове, изузев ако у поступку учествује законски заступник тог лица.

Ако јавни бележник сматра да странка нема право да закључи одређени правни посао, дужан је да је на то упозори.

~~О одбијању јавног бележника да сачини јавнобележничку исправу, по жалби странке одлучује Комора, ако овим законом није друкчије одређено.~~

ПРИГОВОР ПРОТИВ РЕШЕЊА ЈАВНОГ БЕЛЕЖНИКА

ЧЛАН 53А

АКО ЈАВНИ БЕЛЕЖНИК УТВРДИ ДА НИСУ ИСПУЊЕНИ УСЛОВИ ЗА САЧИЊАВАЊЕ, ПОТВРЂИВАЊЕ ИЛИ ОВЕРУ ИСПРАВЕ, РЕШЕЊЕМ ЋЕ ОДБИТИ ДА ПРЕДУЗМЕ СЛУЖБЕНУ РАДЊУ.

ПРОТИВ РЕШЕЊА О ОДБИЈАЊУ ЈАВНОГ БЕЛЕЖНИКА ДА ПРЕДУЗМЕ СЛУЖБЕНУ РАДЊУ СТРАНКА МОЖЕ ИЗЈАВИТИ ПРИГОВОР НАДЛЕЖНОМ СУДУ НА ЧИЈЕМ ПОДРУЧЈУ СЕ НАЛАЗИ СЛУЖБЕНО СЕДИШТЕ ПОСТУПАЈУЋЕГ ЈАВНОГ БЕЛЕЖНИКА У РОКУ ОД ОСАМ ДАНА ОД ДАНА ДОСТАВЉАЊА ПРЕПИСА РЕШЕЊА.

СУД ЈЕ ДУЖАН ДА О ПРИГОВОРУ ОДЛУЧИ У РОКУ ОД ОСАМ РАДНИХ ДАНА ОД ДАНА ДОСТАВЉАЊА ПРИГОВОРА.

НЕПОСТУПАЊЕ У СКЛАДУ СА СТАВОМ 3. ОВОГ ЧЛАНА СМАТРАЋЕ СЕ НЕСАВЕСНИМ РАДОМ СУДИЈЕ.

ЖАЛБА ПРОТИВ РЕШЕЊА СУДА

ЧЛАН 53Б

ПРОТИВ РЕШЕЊА СУДА КОЈИМ СЕ УСВАЈА ПРИГОВОР СТРАНКЕ И НАЛАЖЕ ПОСТУПАЈУЋЕМ ЈАВНОМ БЕЛЕЖНИКУ ДА ПРЕДУЗМЕ ТРАЖЕНУ СЛУЖБЕНУ РАДЊУ, ЈАВНИ БЕЛЕЖНИК НЕМА ПРАВО ЖАЛБЕ.

ПРОТИВ РЕШЕЊА КОЈИМ СЕ ОДБИЈА ПРИГОВОР, СТРАНКА МОЖЕ ИЗЈАВИТИ ЖАЛБУ НАДЛЕЖНОМ СУДУ У РОКУ ОД 15 ДАНА ОД ДАНА ДОСТАВЉАЊА ПРЕПИСА РЕШЕЊА.

СУД ЈЕ ДУЖАН ДА О ЖАЛБИ ОДЛУЧИ У РОКУ ОД 15 РАДНИХ ДАНА ОД ДАНА ДОСТАВЉАЊА ЖАЛБЕ.

НЕПОСТУПАЊЕ У СКЛАДУ СА СТАВОМ 3. ОВОГ ЧЛАНА СМАТРАЋЕ СЕ НЕСАВЕСНИМ РАДОМ СУДИЈЕ.

~~Члан 69.~~

~~Ако на исправи коју је саставио јавни бележник нема својеручног потписа, печата и штамбиља јавног бележника, таква исправа нема правно дејство јавне исправе.~~

~~Ако на исправи недостају потписи других лица, доказну снагу јавнобележничке исправе утврђује суд по тужби странака, ако законом није друкчије одређено.~~

ЧЛАН 69.

АКО НА ИСПРАВИ КОЈУ ЈЕ САСТАВИО ЈАВНИ БЕЛЕЖНИК НЕМА СВОЈЕРУЧНОГ ПОТПИСА И ПЕЧАТА ЈАВНОГ БЕЛЕЖНИКА ТАКВА ИСПРАВА НЕМА ПРАВНО ДЕЈСТВО ЈАВНЕ ИСПРАВЕ.

~~Члан 82.~~

~~У облику јавнобележничког записа сачињавају се нарочито:~~

~~1) уговори о имовинским односима између супружника;~~

~~2) уговори о имовинским односима између ванбрачних партнера;~~

~~3) споразуми о деоби заједничке имовине супружника или ванбрачних партнера;~~

~~4) споразуми о законском издржавању, у складу са законом;~~

~~5) уговори о располагању непокретностима лица која су пословно неспособна;~~

~~6) уговори о уступању и расподели имовине за живота;~~

~~7) уговори о доживотном издржавању;~~

~~8) обећање поклона и уговори о поклону за случај смрти;~~

~~9) други правни послови и изјаве за које закон одређује да морају бити закључени у облику јавнобележничког записа, по законима и другим прописима који уређују њихово сачињавање.~~

~~Правни послови и изјаве из става 1. овог члана који су сачињени у облику јавнобележничког записа имају исту доказну снагу као да су сачињени у суду или пред другим државним органом.~~

~~Уговори, односно изјаве којима се мењају правни односи настали закључењем уговора или давањем изјава из става 1. овог члана закључују се, односно дају у облику јавнобележничког записа.~~

~~Правни послови и изјаве из става 1. овог члана који нису сачињени у облику јавнобележничког записа не производе правно дејство.~~

ЧЛАН 82.

У ОБЛИКУ ЈАВНОБЕЛЕЖНИЧКОГ ЗАПИСА САЧИЊАВАЈУ СЕ:

1. УГОВОРИ О РАСПОЛАГАЊУ НЕПОКРЕТНОСТИМА ПОСЛОВНО НЕСПОСОБНИХ ЛИЦА;

2) УГОВОРИ О РАСПОЛАГАЊУ НЕПОКРЕТНОСТИМА ЛИЦА КОЈА НЕ МОГУ ДА ВИДЕ, ЧУЈУ, ГОВОРЕ, ЧИТАЈУ И ПИШУ;

3) СПОРАЗУМИ О ЗАКОНСКОМ ИЗДРЖАВАЊУ, У СКЛАДУ СА ЗАКОНОМ;

4) УГОВОР О ХИПОТЕЦИ И ЗАЛОЖНА ИЗЈАВА АКО САДРЖЕ ИЗРИЧИТУ ИЗЈАВУ ОБВЕЗАНОГ ЛИЦА ДА СЕ НА ОСНОВУ УГОВОРА О ХИПОТЕЦИ, ОДНОСНО ЗАЛОЖНЕ ИЗЈАВЕ, МОЖЕ, РАДИ ОСТВАРЕЊА ДУГОВАНЕ ЧИНИДБЕ, ПО ДОСПЕЛОСТИ ОБАВЕЗЕ НЕПОСРЕДНО СПРОВЕСТИ ПРИНУДНО ИЗВРШЕЊЕ, БИЛО СУДСКИМ БИЛО ВАНСУДСКИМ ПУТЕМ.

ПРАВНИ ПОСЛОВИ И ИЗЈАВЕ ИЗ СТАВА 1. ОВОГ ЧЛАНА КОЈИ СУ САЧИЊЕНИ У ОБЛИКУ ЈАВНОБЕЛЕЖНИЧКОГ ЗАПИСА ИМАЈУ ИСТУ ДОКАЗНУ СНАГУ КАО ДА СУ САЧИЊЕНИ У СУДУ ИЛИ ПРЕД ДРУГИМ ДРЖАВНИМ ОРГАНОМ.

УГОВОРИ, ОДНОСНО ИЗЈАВЕ КОЈИМА СЕ МЕЊАЈУ ПРАВНИ ОДНОСИ НАСТАЛИ ЗАКЉУЧЕЊЕМ УГОВОРА ИЛИ ДАВАЊЕМ ИЗЈАВА ИЗ СТАВА 1. ОВОГ ЧЛАНА ЗАКЉУЧУЈУ СЕ, ОДНОСНО ДАЈУ У ОБЛИКУ ЈАВНОБЕЛЕЖНИЧКОГ ЗАПИСА.

ПРАВНИ ПОСЛОВИ И ИЗЈАВЕ ИЗ СТАВА 1. ОВОГ ЧЛАНА КОЈИ НИСУ САЧИЊЕНИ У ОБЛИКУ ЈАВНОБЕЛЕЖНИЧКОГ ЗАПИСА НЕ ПРОИЗВОДЕ ПРАВНО ДЕЈСТВО.

~~Члан 83.~~

~~У облику јавнобележничког записа, поред других облика који су предвиђени законом могу се закључити, сачинити или дати:~~

~~1)~~ *~~(брисана)~~*

~~2) уговори о располагању покретним стварима или правима;~~

~~3) изјаве и располагање имовином ради оснивања задужбине, односно фондације за живота или за случај смрти оснивача задужбине односно, фондације;~~

~~4) запис о поништају изгубљених, уништених или оштећених исправа;~~

~~5) завештање (тестамент);~~

~~6) изјава којом се нужни наследник искључује из наследства;~~

~~7) изјава којом се нужни наследник лишава наследства;~~

~~8) изјава да се поклон дат законском наследнику неће урачунавати у његов наследни део, у складу са законом;~~

~~9) изјава да се дуг будућег наследника неће урачунавати у његов наследни део, у складу са законом;~~

~~10) изјава о признању очинства као и изјава о сагласности са признатим очинством;~~

~~11) изјава о пристанку на поступак биомедицински потпомогнутог оплођења;~~

~~12) други правни послови и изјаве за које закон одређује да се могу закључити или дати у облику јавнобележничког записа.~~

~~Уговори, завештања (тестаменти) и изјаве из става 1. овог члана који су закључени или сачињени у облику јавнобележничког записа имају исту доказну снагу као и уговори, завештања (тестаменти) и изјаве који су сачињени у суду или пред органом управе, односно оверени од стране суда или органа управе.~~

~~У поступцима из става 1. овог члана сходно се примењују одредбе ванпарничног поступка.~~

~~У поступку из става 1. тачка 10) овог члана сходно се примењују одредбе закона којим се уређују породични односи.~~

~~У поступку из става 1. тач. 5) до 9) овог члана сходно се примењују одредбе закона којим се уређује наслеђивање.~~

~~Уговори и други правни послови којима се располаже непокретностима пословно способних лица закључују се у облику јавнобележничког записа или у писменом облику који оверава јавни бележник у складу са прописима којима се уређује оверавање нејавне исправе (солемнизација).~~

~~Члан 93.~~

~~У случајевима предвиђеним законом, јавни бележник овером даје нејавној исправи правну снагу јавне исправе (солемнизација).~~

~~Овером нејавне исправе у смислу става 1. овог члана, јавни бележник потврђује да садржина исправе одговара вољи странака и да су је странке својеручно потписале.~~

~~Јавни бележник оверава нејавну исправу из става 1. овог члана само ако она садржи елементе прописане чланом 84. овог закона и ако је састављена у форми која је прописана за јавнобележнички запис.~~

~~Јавни бележник не оверава исправу ако је садржина исправе недопуштена по закону, ако сумња да је њена садржина привидна, да се предузима ради избегавања законских обавеза или противправног оштећења трећег лица, као и ако је страна у правном послу из исправе лице за које зна или је дужан знати да због малолетства или другог законског разлога не може пуноважно закључивати правне послове, изузев ако у поступку овере учествује законски заступник тог лица и ако постоје све остале потребне сагласности.~~

~~Јавни бележник који сматра да странка нема право да закључи правни посао из нејавне исправе која се подноси на оверу, дужан је да на то упозори и да то упозорење назначи поред оверене исправе.~~

~~О одбијању јавног бележника да овери нејавну исправу, по жалби странке одлучује Комора.~~

~~Овера нејавне исправе састоји се из:~~

~~1) изјаве јавног бележника да садржина исправе одговара вољи странака и да су странке пред њим ставиле свој потпис или отисак прста у складу са одредбама овог закона о потписивању јавнобележничких исправа;~~

~~2) својеручног потписа јавног бележника;~~

~~3) отиска печата и штамбиља јавног бележника;~~

~~4) уписа деловодног броја уписника, као и места и датума овере.~~

~~Нејавна исправа, оверена у складу са одредбама овог члана, има снагу јавне исправе.~~

ЧЛАН 93.

ЈАВНИ БЕЛЕЖНИК ПОТВРЂУЈЕ (СОЛЕМНИЗУЈЕ) ПРИВАТНУ ИСПРАВУ КАДА ЈЕ ТО ЗАКОНОМ ОДРЕЂЕНО.

У ОБЛИКУ ЈАВНОБЕЛЕЖНИЧКИ ПОТВРЂЕНЕ (СОЛЕМНИЗОВАНЕ) ИСПРАВЕ ЗАКЉУЧУЈУ СЕ НАРОЧИТО:

1) УГОВОРИ О ПРОМЕТУ НЕПОКРЕТНОСТИ;

2) УГОВОР О ХИПОТЕЦИ И ЗАЛОЖНА ИЗЈАВА АКО НЕ САДРЖЕ ИЗРИЧИТУ ИЗЈАВУ ОБВЕЗАНОГ ЛИЦА ДА СЕ НА ОСНОВУ УГОВОРА О ХИПОТЕЦИ, ОДНОСНО ЗАЛОЖНЕ ИЗЈАВЕ, МОЖЕ, РАДИ ОСТВАРЕЊА ДУГОВАНЕ ЧИНИДБЕ, ПО ДОСПЕЛОСТИ ОБАВЕЗЕ НЕПОСРЕДНО СПРОВЕСТИ ПРИНУДНО ИЗВРШЕЊЕ;

3) УГОВОРИ КОЈИМА СЕ ЗАСНИВАЈУ СТВАРНЕ И ЛИЧНЕ СЛУЖБЕНОСТИ.

КЛАУЗУЛА О ПОТВРЂИВАЊУ

ЧЛАН 93А

ПОТВРЂИВАЊЕ ИСПРАВЕ ВРШИ СЕ СТАВЉАЊЕМ КЛАУЗУЛЕ О ПОТВРЂИВАЊУ (СОЛЕМНИЗАЦИОНА КЛАУЗУЛА) КОЈА ЈЕ УСЛОВ ЗА ПУНОВАЖНОСТ ПРАВНОГ ПОСЛА.

СОЛЕМНИЗАЦИОНОМ КЛАУЗУЛОМ ЈАВНИ БЕЛЕЖНИК ПОТВРЂУЈЕ ДА ЈЕ СТРАНКАМА У ЊЕГОВОМ ПРИСУСТВУ ПРОЧИТАНА ИСПРАВА, ДА СУ ОНЕ ИЗЈАВИЛЕ ДА ТА ИСПРАВА У СВЕМУ И ПОТПУНО ОДГОВАРА ЊИХОВОЈ ВОЉИ И ДА СУ ЈЕ СВОЈЕРУЧНО ПОТПИСАЛЕ.

САДРЖИНА КЛАУЗУЛЕ О ПОТВРЂИВАЊУ

ЧЛАН 93Б

СОЛЕМНИЗАЦИОНА КЛАУЗУЛА САДРЖИ:

1) ИМЕ И ПРЕЗИМЕ ЈАВНОГ БЕЛЕЖНИКА, НАЗНАКУ ДА ПОСТУПА У СВОЈСТВУ ЈАВНОГ БЕЛЕЖНИКА И ПОДАТКЕ О СЕДИШТУ ЈАВНОГ БЕЛЕЖНИКА;

2) ИМЕ, ПРЕЗИМЕ, ДАТУМ РОЂЕЊА И АДРЕСУ ПРЕБИВАЛИШТА СТРАНАКА, ОДНОСНО НАЗИВ И СЕДИШТЕ СТРАНКЕ - ПРАВНОГ ЛИЦА И ИМЕ И ПРЕЗИМЕ, АДРЕСУ И ПРЕБИВАЛИШТЕ ЊЕГОВОГ ЗАСТУПНИКА;

3) НАЧИН НА КОЈИ ЈЕ УТВРЂЕН ИДЕНТИТЕТ СТРАНАКА;

4) ИМЕ, ПРЕЗИМЕ, ДАТУМ РОЂЕЊА И АДРЕСУ ПРЕБИВАЛИШТА ЗАСТУПНИКА И НАЧИН НА КОЈИ ЈЕ УТВРЂЕН ЊЕГОВ ИДЕНТИТЕТ И ОВЛАШЋЕЊЕ ЗА ЗАСТУПАЊЕ;

5) ИМЕ И ПРЕЗИМЕ И АДРЕСУ ПРЕБИВАЛИШТА СВЕДОКА, ПРЕВОДИОЦА И ТУМАЧА АКО СУ УЧЕСТВОВАЛИ У ПОСТУПКУ ПОТВРЂИВАЊА ИСПРАВЕ И ПОДАТКЕ О НАЧИНУ УТВРЂИВАЊА ЊИХОВОГ ИДЕНТИТЕТА;

6) ИЗЈАВУ ЈАВНОГ БЕЛЕЖНИКА ДА ЈЕ СТРАНКАМА У ЊЕГОВОМ ПРИСУСТВУ ПРОЧИТАНА ИСПРАВА, ДА СУ ОНЕ УСМЕНО ИЗЈАВИЛЕ ДА ЈЕ ЊИХОВА ВОЉА У СВЕМУ ВЕРНО УНЕТА И СВОЈЕРУЧНО ПОТПИСАЛЕ ИСПРАВУ;

7) ОЗНАЧЕЊЕ ИСПРАВА КОЈЕ СЕ ПРИЛАЖУ КЛАУЗУЛИ О ПОТВРЂИВАЊУ, КАО ШТО СУ ПУНОМОЋЈА, ИЗВОДИ ИЗ МАТИЧНИХ КЊИГА, КАТАСТРА НЕПОКРЕТНОСТИ, ЗЕМЉИШНИХ И ДРУГИХ ЈАВНИХ КЊИГА;

8) ДАТУМ И ЧАС ПОТВРЂИВАЊА ИСПРАВЕ;

9) МЕСТО ПОТВРЂИВАЊА ИСПРАВЕ, АКО СЕ ПОТВРЂИВАЊЕ ИСПРАВЕ ВРШИ ИЗВАН ЈАВНОБЕЛЕЖНИЧКЕ КАНЦЕЛАРИЈЕ;

10) ИЗЈАВУ ДА СУ СТРАНКЕ, А КАД ЈЕ ПОТРЕБНО И ДРУГИ УЧЕСНИЦИ, ПОУЧЕНИ О САДРЖИНИ И ПРАВНИМ ПОСЛЕДИЦАМА ПРАВНОГ ПОСЛА, КАО И ИЗЈАВУ О ДА СУ СТРАНКЕ УПОЗОРЕНЕ ДА СУ ЊИХОВЕ ИЗЈАВЕ НЕЈАСНЕ, НЕРАЗУМЉИВЕ ИЛИ ДВОСМИСЛЕНЕ, КАО И ДА СУ И ПОСЛЕ УПОЗОРЕЊА ПРИ ТАКВИМ ИЗЈАВАМА ОСТАЛЕ;

11) БРОЈ ПОД КОЈИМ ЈЕ ПОТВРЂЕНА ИСПРАВА ЗАВЕДЕНА У ОПШТИ ПОСЛОВНИ УПИСНИК;

12) ПОТПИСЕ СТРАНАКА, ЗАСТУПНИКА, СВЕДОКА, ТУМАЧА И ДРУГИХ УЧЕСНИКА;

13) ПОТПИС И ПЕЧАТ ЈАВНОГ БЕЛЕЖНИКА.

КЛАУЗУЛА О ПОТВРЂИВАЊУ ПРИВАТНЕ ИСПРАВЕ КОЈА НЕ САДРЖИ ПОДАТКЕ ОДРЕЂЕНЕ У СТАВУ 1. ТАЧ. 1), 2), 6), 8), 10), 11) И 12) ОВОГ ЧЛАНА НЕМА СВОЈСТВО НИТИ ПРАВНО ДЕЈСТВО ЈАВНЕ ИСПРАВЕ.

СТАВЉАЊЕ КЛАУЗУЛЕ О ПОТВРЂИВАЊУ

ЧЛАН 93В

КЛАУЗУЛА О ПОТВРЂИВАЊУ ИСПРАВЕ СТАВЉА СЕ НА ПОСЕБНУ ИСПРАВУ КОЈА СЕ ПОВЕЗУЈЕ С ПОДНЕТОМ ИСПРАВОМ ЈЕМСТВЕНИКОМ, А ОБА КРАЈА ЈЕМСТВЕНИКА ПРИЧВРШЋУЈУ СЕ ПЕЧАТНИМ ВОСКОМ ИЛИ НАЛЕПНИЦОМ И ОВЕРАВАЈУ ПЕЧАТОМ ЈАВНОГ БЕЛЕЖНИКА.

АКО СЕ ПОДНЕТА ИСПРАВА САСТОЈИ ОД ВИШЕ ЛИСТОВА, ЈАВНИ БЕЛЕЖНИК ПОВЕЗУЈЕ КЛАУЗУЛУ О ПОТВРЂИВАЊУ СА СВИМ ЛИСТОВИМА И У КЛАУЗУЛИ НАЗНАЧАВА ОД КОЛИКО ЛИСТОВА И СТРАНИЦА СЕ САСТОЈИ ПОДНЕТА ИСПРАВА.

СА ПРИМЕРКОМ ПОДНЕТЕ ИСПРАВЕ КОЈИ ЗАДРЖАВА КОД СЕБЕ ЈАВНИ БЕЛЕЖНИМ ПОВЕЗУЈЕ ЈЕДАН ПРИМЕРАК КЛАУЗУЛЕ О ПОТВРЂИВАЊУ И СВЕ ИСПРАВЕ КОЈЕ СУ ПРИЛОЖЕНЕ КЛАУЗУЛИ О ПОТВРЂИВАЊУ.

ПОТВРЂИВАЊЕ ИСПРАВЕ

ЧЛАН 93Г

ЈАВНИ БЕЛЕЖНИК ПОТВРЂУЈЕ ИСПРАВУ АКО ЈЕ ОДШТАМПАНА НА ХАРТИЈИ, НАПИСАНА У СКЛАДУ СА СЛУЖБЕНОМ УПОТРЕБОМ ЈЕЗИКА И ПИСМА И ЧИЈЕ МАРГИНЕ СУ ДОВОЉНО ШИРОКЕ ДА СЕ МОЖЕ ПОВЕЗАТИ ЈЕМСТВЕНИКОМ.

ЈАВНИ БЕЛЕЖНИК НЕЋЕ ПОТВРДИТИ ИСПРАВУ У КОЈОЈ СУ ПОЈЕДИНА МЕСТА ИСПРАВЉЕНА, ПРЕИНАЧЕНА, БРИСАНА, ПРЕЦРТАНА, УМЕТНУТА ИЛИ ДОДАТА, ОДНОСНО КОЈА ЈЕ ПОЦЕПАНА, ОШТЕЋЕНА ИЛИ СУМЊИВА ПО СВОМ СПОЉАШЊЕМ ОБЛИКУ.

АКО СЕ ПОДНЕТА ИСПРАВА САСТОЈИ ИЗ ВИШЕ ЛИСТОВА КОЈИ СУ ОДШТАМПАНИ ЈЕДНОСТРАНО, ЈАВНИ БЕЛЕЖНИК ЈЕ ДУЖАН ДА ТО НАПОМЕНЕ У КЛАУЗУЛИ О ПОТВРЂИВАЊУ.

ИСПИТИВАЊЕ УСЛОВА ЗА ПРЕДУЗИМАЊЕ ПРАВНОГ ПОСЛА

ЧЛАН 93Д

ПРИЛИКОМ ПОТВРЂИВАЊА ИСПРАВЕ О ПРАВНОМ ПОСЛУ, ЈАВНИ БЕЛЕЖНИК ИСПИТУЈЕ ДА ЛИ СТРАНКЕ ИМАЈУ ПРАВНУ И ПОСЛОВНУ СПОСОБНОСТ КОЈА СЕ ТРАЖИ ЗА ПРЕДУЗИМАЊЕ ТОГ ПОСЛА И ДА ЛИ СУ ОВЛАШЋЕНЕ ДА ПРЕДУЗМУ ПРАВНИ ПОСАО.

ЈАВНИ БЕЛЕЖНИК ЋЕ ПОСТУПИТИ ПО СТАВУ 1. ОВОГ ЧЛАНА И КАДА У ПОСТУПКУ ЗА ПОТВРЂИВАЊЕ ИСПРАВЕ УЧЕСТВУЈЕ ЗАСТУПНИК ИЛИ ПУНОМОЋНИК, ПРИ ЧЕМУ ИСПИТУЈЕ И ДА ЛИ ЈЕ ЗАСТУПНИК, ОДНОСНО ПУНОМОЋНИК ПОСЛОВНО СПОСОБАН И ОВЛАШЋЕН ДА ПРЕДУЗМЕ ОДНОСНИ ПРАВНИ ПОСАО.

АКО УТВРДИ ДА НИСУ ИСПУЊЕНИ УСЛОВИ ИЗ ОВОГ ЧЛАНА, ЈАВНИ БЕЛЕЖНИК ЋЕ РЕШЕЊЕМ ОДБИТИ ДА ПОТВРДИ ИСПРАВУ.

ИСПИТИВАЊЕ ДОЗВОЉЕНОСТИ ПРАВНОГ ПОСЛА

ЧЛАН 93Ђ

ЈАВНИ БЕЛЕЖНИК ЈЕ ДУЖАН ДА ОБЈАСНИ СТРАНКАМА СМИСАО ПРАВНОГ ПОСЛА, ДА ИМ УКАЖЕ НА ЊЕГОВЕ ПОСЛЕДИЦЕ И ДА ИСПИТА ДА ЛИ ЈЕ ПРАВНИ ПОСАО ДОЗВОЉЕН, ОДНОСНО ДА НИЈЕ У СУПРОТНОСТИ СА ПРИНУДНИМ ПРОПИСИМА, ЈАВНИМ ПОРЕТКОМ И ДОБРИМ ОБИЧАЈИМА.

АКО УТВРДИ ДА НИСУ ИСПУЊЕНИ УСЛОВИ ИЗ ОВОГ ЧЛАНА, ЈАВНИ БЕЛЕЖНИК РЕШЕЊЕМ ОДБИЈА ДА ПОТВРДИ ИСПРАВУ.

**ИЗЈАВА О УСКЛАЂЕНОСТИ ПРОПИСА**

**СА ПРОПИСИМА ЕВРОПСКЕ УНИЈЕ**

**1. Орган државне управе, односно други овлашћени предлагач прописа**

**Овлашћени предлагач прописа – Влада**

Обрађивач **–** Министарство правде

**2. Назив прописа**

Предлог закона о изменама и допунама Закона о јавном бележништву

Draft Law on Аmendmans and Аdditions to the Law on Public Notary

**3. Усклађеност прописа са одредбама Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) (у даљем тексту: Споразум), односно са одредбама Прелазног споразума о трговини и трговинским питањима између Европске заједнице, са једне стране, и Републике Србије, са друге стране („Службени гласник РС”, број 83/08) (у даљем тексту: Прелазни споразум):**

**а) Одредба Споразума и Прелазног споразума која се односе на нормативну садржину прописа,**

Наслов VII. – Правосуђе, слободе и безбедност, у оквиру којег је члан 80 – Јачање институција и владавина права.

**б) Прелазни рок за усклађивање законодавства према одредбама Споразума и Прелазног споразума,**

**в) Оцена испуњености обавезе које произлазе из наведене одредбе Споразума и Прелазног споразума,**

Наслов VII. – Правосуђе, слободе и безбедност, у оквиру којег је члан 80 – Јачање институција и владавина права.

**г) Разлози за делимично испуњавање, односно неиспуњавање обавеза које произлазе из наведене одредбе Споразума и Прелазног споразума,**

**д) Веза са Националним програмом за усвајање правних тековина Европске уније.**

Предлог закона о изменама и допунама Закона о јавном бележништву предвиђен је Националним програмом за усвајање правних тековина Европске уније (2014-275).

- /

**4. Усклађеност прописа са прописима Европске уније:**

**а) Навођење одредби примарних извора права Европске уније и оцене усклађености са њима,**

**б) Навођење секундарних извора права Европске уније и оцене усклађености са њима,**

**в) Навођење осталих извора права Европске уније и усклађеност са њима,**

**г) Разлози за делимичну усклађеност, односно неусклађеност,**

**д) Рок у којем је предвиђено постизање потпуне усклађености прописа са прописима Европске уније.**

**- /**

**5. Ако не постоје одговарајуће надлежности Европске уније у материји коју регулише пропис, и/или не постоје одговарајући секундарни извори права Европске уније са којима је потребно обезбедити усклађеност треба образложити ту чињеницу. У овом случају, није потребно попуњавати Табелу усклађености прописа. Табелу усклађености није потребно попуњавати и уколико се домаћим прописом не врши пренос одредби секундарног извора права Европске уније већ се искључиво врши примена или спровођење неког захтева који произилази из одредбе секундарног извора права (нпр. Предлогом одлуке о изради стратешке процене утицаја биће спроведена обавеза из члана 4. Директиве 2001/42/ЕЗ, али се не врши и пренос те одредбе Директиве).**

Не постоје одговарајући прописи Европске уније са којима је потребно обезбедити усклађеност Закона о изменама и допунама Закона о јавном бележништву, с обзиром да су предметне измене малог обима и да нису релевантне са становишта права Европске уније.

**6. Да ли су претходно наведени извори права ЕУ преведени на српски језик?**

**-** /

**7. Да ли је пропис преведен на неки службени језик ЕУ?**

**-** Не.

**8. Учешће консултаната у изради прописа и њихово мишљење о усклађености**

У поступку припреме овог закона није остварена сарадња са Европском комисијом с обзиром да за израду предметног акта није било неопходно остварити овај конкретни облик сарадње са наведеном европском институцијом.